English: No, don't do that; don't think twice about this. Delighted with the report and the wide-ranging recommendations, some of which I'll turn to in a moment, but I also want to go a bit further as well and see what the committee thinks, what Russell thinks, and also the Minister on some other proposals as well to do with decarbonisation in Wales. First of all, delighted to see the proposals around recommendation 3, around pop-up measures and the support for those adaptations to promote active travel. Russell and I are both members of the active travel group, and it's been interesting to see those innovations not just in the well-publicised ones in Cardiff, but including in places like Bridgend and elsewhere. I'd be interested in the thoughts of the committee going forward in how those can not only be embedded, but they can also form part of work going forward, where, increasingly, we can pilot temporary ideas of pop-up measures, not to do with COVID, but simply to see if they work in our different environments and different communities. If they do work and if they're popular, then keep them. This is what they do in Sweden. This is what they're doing elsewhere. They try these things, and if people like them and go, 'Do you know? We quite like a quieter environment around the shops. We quite like the idea that we can walk and cycle rather than have traffic fumes everywhere', then they say, 'Right, we'll now make them stay.' So, I like recommendation 3, but I think we might even be able to go further. On recommendations 11 and 12 on freight, really welcome the focus you've brought to that, Russell and the committee. I'm interested whether or not you looked at the potential of the south Wales railway line to actually really shift some freight onto that, and particularly in terms of delivery in and out of city centres, you know, this last mile thing. Now, that would require some significant investment in depos of old style, where you could actually offload at ports, you could bring stuff down the rail, and then you drive that last mile or two, or you put it onto whatever sort of transport to get it into the city centres. There is real scope and there is expertise in the rail industry to deliver this. I'd like to see Welsh Government thinking about that as part of its decarbonisation going forward, and perhaps setting the standard within Wales for what we could do with pushing freight onto rail. It sounds like an old Victorian approach - actually not. You can now do it with pallet deliveries, where they're straight roll-on, roll-off, the same as they are at ports. But the thing I really want to touch on is the recommendations 14 and 15 around Cardiff Airport. Now, let me say, right at the outset, I'm a big supporter of Cardiff Airport, I'm a big supporter of actually having investment into not just the airport, but having people from Wales, and particularly south and mid Wales, and from Bristol, flying from that airport. But we do also have to deal, even though it's not a devolved issue, with decarbonisation of aviation. We really have to do it. And I'd just be interested in testing the committee's thoughts, Russell's thoughts, Ministers' thoughts on where we go with this. Now, there's plenty of talk about sustainable aviation. I used to lecture on it 20 years ago. We've been talking about this for years - sustainable aviation fuel, more economic flights et cetera, et cetera. Slowly, gradually, the technology is moving onwards, but at a very slow place. And, in fact, this year, on sustainable aviation fuel itself, it took a step backwards, in the year that we are approaching COP26. But I think we should be looking at other ideas. We know, from a recent report that came out, that 1 per cent of the super wealthy - the super, super, super wealthy - in the world, actually fly half of the flights, contribute half of the emissions of aviation. This isn't somebody outside my office, living in a flat above the shops, going on one flight a year to Malaga. These are people who are doing the equivalent of three long-haul flights a year, or one short-haul flight every single month of the year. Now, we have to think about this and how we use Cardiff Airport to actually say to people, 'Yes, let's do the equality issues for this as well, so, if you need your short hop flight, that's the place to go. If you need your long one, once every while - .' But I think I'd be interested in the Welsh Government's position, running up to COP26, on where we are on things like levies for those super-duper travellers who just spend money like there's no tomorrow and also burn up our emissions as well. Finally, I would say, in welcoming this report, and looking forward to the Government's report, I think we've just seen a real good example of decarbonisation in practice, because the Government's response to the Burns proposals have not said, 'Build more roads', they've said, 'Shift the modal shift off there; let's throw the money at other things and encourage people', like me, 'not to use their cars, but to travel by other means.' Diolch yn fawr iawn, Russell, and everybody who's contributed. It's a good report.
Welsh: Na, peidiwch â gwneud hynny; peidiwch â meddwl ddwywaith am hyn. Wrth fy modd gyda'r adroddiad a'r argymhellion pellgyrhaeddol, y byddaf yn troi at rai ohonynt mewn munud, ond rwyf hefyd am fynd ychydig ymhellach hefyd i weld beth y mae'r pwyllgor yn ei feddwl, beth y mae Russell yn ei feddwl, a hefyd y Gweinidog ynglŷn â rhai cynigion eraill yn ogystal sy'n ymwneud â datgarboneiddio yng Nghymru. Yn gyntaf oll, rwy'n falch iawn o weld y cynigion mewn perthynas ag argymhelliad 3, ynghylch mesurau dros dro a'r gefnogaeth i'r addasiadau hynny i hyrwyddo teithio llesol. Mae Russell a fi ein dau'n aelodau o'r grŵp teithio llesol, ac mae wedi bod yn ddiddorol gweld y datblygiadau arloesol hynny nid yn unig yn y rhai sy'n cael cyhoeddusrwydd da yng Nghaerdydd, ond yn cynnwys lleoedd fel Pen-y-bont ar Ogwr ac mewn mannau eraill. Bydd yn ddiddorol clywed syniadau'r pwyllgor wrth symud ymlaen ynglŷn â sut y gellir ymgorffori'r rheini, a sut hefyd y gallant fod yn rhan o'r gwaith wrth symud ymlaen, lle gallwn, yn gynyddol, dreialu syniadau dros dro am fesurau dros dro, nid mewn perthynas â COVID, ond i weld a ydynt yn gweithio yn ein gwahanol amgylcheddau a gwahanol gymunedau. Os ydynt yn gweithio ac os ydynt yn boblogaidd, yna cadwch hwy. Dyma a wnânt yn Sweden. Dyma maent yn ei wneud mewn mannau eraill. Maent yn rhoi cynnig ar y pethau hyn, ac os yw pobl yn eu hoffi ac yn dweud, 'Wyddoch chi? Rydym yn hoff iawn o amgylchedd tawelach o amgylch y siopau. Rydym yn hoffi'r syniad y gallwn gerdded a beicio yn hytrach na chael mygdarth traffig ym mhobman', byddant yn dweud, 'Iawn, nawr fe wnawn iddynt aros.' Felly, rwy'n hoffi argymhelliad 3, ond rwy'n meddwl y gallem fynd ymhellach hyd yn oed. Ar argymhellion 11 a 12 ar gludo nwyddau, rwy'n croesawu'n fawr y ffocws rydych wedi'i roi ar hynny, Russell a'r pwyllgor. Mae gennyf ddiddordeb mewn gweld a edrychoch chi ar botensial rheilffordd de Cymru i symud rhywfaint o nwyddau ar honno, ac yn enwedig o ran cyflenwi i ac o ganol dinasoedd, wyddoch chi, y filltir olaf honno. Nawr, byddai hynny'n galw am fuddsoddiad sylweddol mewn depos hen deip, lle gallech all-lwytho mewn porthladdoedd, gallech ddod â phethau i lawr y rheilffordd, ac yna rydych yn gyrru'r filltir neu ddwy olaf, neu rydych yn ei roi ar ba fath bynnag o gludiant i'w gael i ganol y ddinas. Mae gwir gyfle ac mae arbenigedd yn y diwydiant rheilffyrdd i gyflawni hyn. Hoffwn weld Llywodraeth Cymru yn meddwl am hynny fel rhan o'i datgarboneiddio wrth symud ymlaen, ac efallai'n gosod y safon yng Nghymru ar gyfer yr hyn y gallem ei wneud i wthio nwyddau ar y rheilffyrdd. Mae'n swnio fel hen ddull Fictoraidd - nid yw hynny'n wir mewn gwirionedd. Gallwch wneud hynny nawr gyda chyflenwadau paled ar olwynion, yr un fath ag y maent yn ei wneud mewn porthladdoedd. Ond y peth rwy'n awyddus iawn i gyffwrdd arno yw argymhellion 14 a 15 ar Faes Awyr Caerdydd. Nawr, gadewch i mi ddweud ar y dechrau, rwy'n gefnogwr mawr i Faes Awyr Caerdydd, rwy'n gefnogwr mawr i gael buddsoddiad nid yn unig i'r maes awyr, ond i gael pobl o Gymru, ac yn enwedig de a chanolbarth Cymru, ac o Fryste, i hedfan o'r maes awyr hwnnw. Ond mae'n rhaid inni hefyd ymdrin â datgarboneiddio awyrennau, er nad yw'n fater sydd wedi'i ddatganoli. Rhaid inni wneud hynny mewn gwirionedd. A byddai gennyf ddiddordeb mewn profi syniadau'r pwyllgor, syniadau Russell, syniadau Gweinidogion ynglŷn â ble rydym yn mynd gyda hyn. Nawr, mae digon o sôn am hedfan cynaliadwy. Roeddwn yn arfer rhoi darlithoedd ar y mater 20 mlynedd yn ôl. Rydym wedi bod yn siarad am hyn ers blynyddoedd - tanwydd hedfan cynaliadwy, teithiau hedfan mwy economaidd ac yn y blaen. Yn araf, yn raddol, mae'r dechnoleg yn symud ymlaen, ond yn araf iawn. Ac mewn gwirionedd, eleni, ar danwydd hedfan cynaliadwy ei hun, cymerodd gam yn ôl, yn y flwyddyn cyn COP26. Ond rwy'n credu y dylem edrych ar syniadau eraill. O adroddiad a gyhoeddwyd yn ddiweddar, gwyddom mai 1 y cant o'r bobl hynod gyfoethog - y bobl eithriadol o gyfoethog - yn y byd, sy'n hedfan hanner yr holl deithiau hedfan, sy'n cyfrannu hanner yr allyriadau hedfan. Nid rhywun y tu allan i fy swyddfa yw hyn, rhywun sy'n byw mewn fflat uwchben y siopau, yn mynd ar un daith awyren y flwyddyn i Malaga. Pobl yw'r rhain sy'n gwneud yr hyn sy'n cyfateb i dair taith awyren hir y flwyddyn, neu un daith awyren fer bob mis o'r flwyddyn. Nawr, mae'n rhaid i ni feddwl am hyn a sut rydym yn defnyddio Maes Awyr Caerdydd i ddweud wrth bobl, 'Ie, gadewch i ni wneud y materion cydraddoldeb ar gyfer hyn hefyd, felly, os oes angen eich taith fer, dyna'r lle i fynd. Os oes angen eich un hir, nawr ac yn y man - .' Ond rwy'n credu y byddai gennyf ddiddordeb yn safbwynt Llywodraeth Cymru, yn yr amser cyn COP26, ynglŷn â ble rydym arni ar bethau fel ardollau i'r teithwyr mynych hynny sy'n gwario arian fel pe bai eu bywyd yn dibynnu ar hynny ac sydd hefyd yn llosgi ein hallyriadau ninnau hefyd. Yn olaf, wrth groesawu'r adroddiad hwn, ac wrth edrych ymlaen at adroddiad y Llywodraeth, hoffwn ddweud fy mod yn credu ein bod newydd weld enghraifft dda iawn o ddatgarboneiddio ar waith yn ymarferol, oherwydd nid yw ymateb y Llywodraeth i gynigion Burns wedi dweud, 'Adeiladwch fwy o ffyrdd', maent wedi dweud, 'Symudwch y newid moddol oddi yno; gadewch i ni daflu'r arian at bethau eraill ac annog pobl', fel fi, 'i beidio â defnyddio eu ceir, ond i deithio drwy ddulliau eraill.' Diolch yn fawr iawn, Russell, a phawb sydd wedi cyfrannu. Mae'n adroddiad da.